stanford-oval/wikipedia huggingface dataset:
Näppäimistö
Näppäimet

Useimmissa näppäimistöissä näppäimen muoto on kaareva tai kovera. On olemassa myös litteitä näppäimiä.
Näppäinten keskikohtien tulisi olla vähintään 19 mm:n päässä toisistaan, sillä tiheämpi asettelu hidastaa kirjoittamista. ANSI-standardi suosittelee, että näppäimen koko on 12 × 12 mm.
Näppäinhattujen koon ja muodon avulla laitteen tasainen profiili muutetaan sormille kaarevaksi.
Koveria näppäimiä.
Kovera ja litteä näppäin.
Läpinäkyvä malli paljastaa hatun muodon.
Erimallisia näppäinhattuja.
Aiheesta muualla

Wikimedia Commonsissa on kuvia tai muita tiedostoja aiheesta .
Dvorak-näppäinjärjestys, johon on lisätty ä ja ö
Suomalainen DAS-näppäinjärjestys (Arkistoitu – Internet Archive)
Matti Airaksen näppäimistö (Arkistoitu – Internet Archive)
SuoRak-näppäinjärjestys (Arkistoitu – Internet Archive) – suomen kieltä varten suunniteltu Dvorak-pohjainen näppäimistö
åuiogv-näppäinjärjestys – suomen kielen kirjoittamiseen optimoitu näppäinjärjestys
Colemak-näppäinjärjestys – englannin kielen kirjoittamiseen optimoitu näppäinjärjestys
MessagEase-näppäimistö – kirjainten ja kirjainparien yleisyystaulukoiden mukaan optimoitu näppäinjärjestys älypuhelimille ja taulutietokoneille
Jukka Korpela, "Merkkien kirjoittaminen" Nykyajan kielenopas
Henkilökohtainen tietokone
| --- | --- |
Ohjelmat:  BIOS · UEFI · käyttöjärjestelmä · sovellusohjelma
Laitteet:  emolevy · hiiri · keskusmuisti · suoritin · massamuisti · näppäimistö · näytönohjain · tietokonenäyttö · äänikortti
Unkarilaisen näppäimistön erikoismerkkejä.
Näppäimistö voi olla toteutettu ohjelmallisesti, jolloin sitä ohjataan kosketusnäytöllä tai muulla osoitinlaitteella, kuten hiirellä. Tällöin näppäimistön merkinnät ovat vaihdettavissa lennossa.
PC-näppäimistön vasenta laitaa. Tyypillisessä suomalaisessa näppäimistössä vasen ⇧ Shift- eli ⇧ Vaihto-näppäin on pienempi, sillä sen ja Z‑näppäimen väliin on lisätty <‑näppäin. Alarivissä sijaitsevat näppäimet Ctrl (control), ⊞ Win (meta/Windows) sekä Alt (alternate), joiden avulla käyttäjä voi antaa komentoja käyttöjärjestelmälle ja ohjelmille.
ANSI-tyyppinen sininen palautusnäppäin
Tabulaattori.
Symbolics-tietokoneen näppäimistö, jossa ohjausnäppäiminä ovat Shift, Control, Meta, Super ja Hyper
Sun Type 5c näppäimistön Meta, Compose ja Alt Gr -näppäimet.
Esc-näppäin amerikkalaisen näppäimistön yläkulmassa.
Ohjaus- ja erikoisnäppäimiä.
Erillinen numeronäppäimistö.
Saksikytkimen toimintaperiaate.
Kokonainen mekaaninen kytkin (sininen) ja ruskea kytkin osiin purettuna.
vaihdettavat näppäinhatut
IBM:n kytkimen nurjahtava jousi
Remmina

| Remmina |
| --- | --- |

Kehityshistoria
Vakaa versio:  1.4.35 (23. helmikuuta 2024)
Kehitystilanne:  aktiivinen
Tiedot
Ohjelmistotyyppi:  etäkäyttöohjelmisto
Käyttökielet:  monikielinen
Lisenssi:  GNU General Public License, versio 2.0 tai myöhempi
Aiheesta muualla
Verkkosivusto
Versiohallinta
Remmina on avoimen lähdekoodin ohjelma etäkäyttöön. Ohjelma on otettu käyttöön oletuksena Ubuntussa vuonna 2010. Ohjelma tukee useita eri protokollia, tuettuja ovat: RDP, VNC, NX, XDMCP ja SSH. Ohjelmalla voi ottaa yhteyttä Linux- ja Windows-koneisiin. Myös SPICE-protokolla on tuettu.
Tavallinen käyttö on ottaa yhteyttä Windows-koneiden Remote Desktop Services -palveluun.
Remmina on toteutettu GTK-kirjastolla.
Pokémon: Mestarimatkat – Sarja

Pokémon: Mestarimatkat – Sarja (engl. Pokémon Master Journeys: the Series) on Japanissa osa vuoden 2019 Pokémon-animesarjaa ja länsimaissa Pokémon-animen 24. tuotantokausi.
Mestarimatkojen aikana Ash Ketchum pyrkii nostamaan sijoitustaan Maailman Kruunajaissarjassa ja pyrkii ylentymään 99 parhaan joukkoon eli Ultraluokkaan, jossa ottelut käydään ennalta määrättyjä vastustajia vastaan. Goh kohtaa lisää legendaarisia pokémoneja ja alkaa suorittaa koetehtäviä kerätäkseen Mew-merkkejä ja päästäkseen kokelaaksi professori Amaranthin johtamaan tutkimusprojektiin nimeltä Projekti Mew. Chloe puolestaan ottaa ensimmäiset askeleet omalla pokémon-kouluttajan urallaan.
Yhdysvalloissa kausi julkaistiin Netflixin kautta. Jaksot 49–60 julkaistiin englanninkielisinä 10. syyskuuta 2021, jaksot 61–75 julkaistiin 21. tammikuuta 2022, ja jaksot 76–90 julkaistiin 26. toukokuuta 2022.
Äänirooleissa > Alkuperäiset

| 0 | 1 | 2 |
| --- | --- | --- |
|  Rica Matsumoto  | … |  Ash Ketchum   |
|  Ikue Ōtani  | … |  Pikachu   |
|  Daiki Yamashita  | … |  Goh   |
|  Megumi Hayashibara  | … |  Cinderace, Jessie   |
|  Kana Hanazawa  | … |  Chloe   |
|  Shin’ichirō Miki  | … |  James   |
|  Inuko Inuyama  | … |  Meowth, Yamper   |
|  Yūichi Nakamura  | … |  professori Cerise   |
|  Sayaka Senbongi  | … |  Chrysa   |
|  Noriaki Kanze  | … |  Ren   |
|  Ken’yū Horiuchi  | … |  Ashin Rotom-puhelin, professori Oak   |
|  Marina Aicholtz  | … |  Goh’n Rotom-puhelin   |
|  Daisuke Namikawa  | … |  Chloen Rotom-puhelin   |
|  Keiichi Nakagawa  | … |  kertoja   |
|  Daisuke Ono  | … |  Leon   |
|  Yoshitsugu Matsuoka  | … |  Raihan   |
|  Yōko Hikasa  | … |  Bea   |
|  Yoshino Ōtori  | … |  Opal   |
|  Yūko Kobayashi  | … |  Gary Oak   |
|  Ryōko Shiraishi  | … |  Danika   |
|  Hiroshi Kamiya  | … |  Quillon   |
|  Yoichi Nishijima  | … |  professori Amaranth   |
|  Tomo Sakurai  | … |  Cynthia, Talia   |
|  Megumi Toyoguchi  | … |  Dawn   |
|  Maxwell Powers  | … |  Rotom-lennokki   |
|  Kohei Amasaki  | … |  Rinto   |
|  Eiji Hanawa  | … |  Wikstrom   |
|  Aoi Yūki  | … |  Iris   |
|  Masaki Terasoma  | … |  Drayden   |
|  Hirofumi Nojima  | … |  Volkner   |
|  Yuka Terasaki  | … |  Korrina   |
|  Toshitsugu Takashina  | … |  Gurkinn   |
|  Shōzō Iizuka  | … |  Drake   |
|  Kiyomi Asai  | … |  Matori   |
|  Masami Toyoshima  | … |  Delia Ketchum   |
|  Chihiro Ueda  | … |  Parker   |
|  Eizo Tsuda  | … |  professori Rowan   |
Äänirooleissa > Englanninkieliset

| 0 | 1 | 2 |
| --- | --- | --- |
|  Sarah Natochenny  | … |  Ash Ketchum, Delia Ketchum   |
|  Zeno Robinson  | … |  Goh   |
|  Casey Mongillo  | … |  Cinderace, Chrysa   |
|  Cherami Leigh  | … |  Chloe   |
|  Michele Knotz  | … |  Jessie   |
|  James Carter Cathhart  | … |  James, Meowth, professori Oak, Gary Oak   |
|  Ray Chase  | … |  professori Cerise   |
|  Billy Kametz  | … |  Ren, Ashin Rotom-puhelin   |
|  Rodger Parsons  | … |  kertoja   |
|  Erica Shroeder  | … |  Goh’n Rotom-puhelin   |
|  Tara Jayne Sands  | … |  Chloen Rotom-puhelin, Yamper   |
|  Lisa Ortiz  | … |  Rakettiryhmän Rotom-puhelin, Korrina, Talia   |
|  Emily Jenness  | … |  konstaapeli Jenny, Cynthia, Dawn, Matori   |
|  Megan Hollingshead  | … |  hoitaja Joy   |
|  Alejandro Saab  | … |  Leon   |
|  Danny Kramer  | … |  Raihan   |
|  Tiana Camacho  | … |  Bea   |
|  Marin M. Miller  | … |  Opal   |
|  Anjali Kunapaneni  | … |  Danika   |
|  Max Mittelman  | … |  Quillon   |
|  J. Michael Tatum  | … |  professori Amaranth   |
|  Jake Paque  | … |  Rotom-lennokki   |
|  Khoi Dao  | … |  Rinto   |
|  Barrett Leddy  | … |  Wikstrom   |
|  Eileen Stevens  | … |  Iris   |
|  Mike Pollock  | … |  Drayden   |
|  Griffin Puatu  | … |  Volkner   |
|  Jason Griffith  | … |  Gurkinn   |
|  Edward Bosco  | … |  Drake   |
|  Erica Mendez  | … |  Parker   |
|  Sean Reyes  | … |  professori Rowan   |
Äänirooleissa > Suomenkieliset

| 0 | 1 | 2 |
| --- | --- | --- |
|  Hanna Leino  | … |  Ash Ketchum   |
|  Rasmus Kärkkäinen  | … |  Goh   |
|  Julia Nurmi  | … |  Chloe   |
|  Matti Ristinen  | … |  professori Cerise   |
|  Susa Saukko  | … |  Jessie, Goh’n Rotom-puhelin, Gary Oak   |
|  Peter Pihlström  | … |  James, Ashin Rotom-puhelin   |
|  Arto Nieminen  | … |  Meowth, Gurkinn, professori Rowan   |
|  Hanna Mönkäre  | … |  Chrysa, Bea   |
|  Jon-Jon Geitel  | … |  Ren, Chloen Rotom-puhelin   |
|  Markus Bäckman  | … |  kertoja, sivuäänet   |
|  Mirjami Heikkinen  | … |  Dawn   |
|  Jukka Pihlajaniemi  | … |  Wikstrom   |
|  Saara Aalto  | … |  Iris   |
|  Jukka Voutilainen  | … |  Drayden   |
|  Amy Burgess  | … |  Korrina, Matori   |
Suomenkielisen version käännöksestä vastaa Jukka Jaatinen.
Päätevahvistin

Unitran valmistama stereo-päätevahvistin
Päätevahvistin on vahvistin, joka kykenee syöttämään kuormaan tehoa muutamista wateista useisiin satoihin watteihin. Äänitekniikassa tehovahvistimia kutsutaan päätevahvistimiksi tai pääteasteiksi. Päätevahvistin esimerkiksi vahvistaa kotiteatterijärjestelmissä radiovastaanottimen tai CD-soittimen signaalin niin suureksi, että signaalin teho kykenee tuottamaan kaiuttimilla halutun äänenvoimakkuuden.
Päätevahvistimet on toteutettu joko transistoreilla tai elektroniputkilla. Transistoritoteutus yleistyi 1960-luvulla ja nykyään elektroniputkilla toteutettuja päätevahvistimia esiintyy lähinnä audio- eli äänikäytössä hifi- ja instrumenttipäätevahvistimina.
Päätevahvistin voi olla joko monofoninen tai stereofoninen. Monofoninen pääte syöttää tehoa yhteen kuormaan (kaiuttimeen) ja stereofoninen pääte kykenee syöttämään tehoa kahteen eri kuormaan (kaksi kaiutinta). Käytännössä stereopääte koostuu kahdesta monopäätteestä. Stereovahvistimelle tyypillisesti myös syötetään stereofonista signaalia ja kanavat on erotettu toisistaan mahdollisimman hyvin.
Koska kuormalle syötettävät tehot ovat suuria, on päätevahvistimen hyötysuhde oleellinen ominaisuus energiatehokkuuden kannalta. Hyötysuhteen lisäksi merkittäviä tekijöitä vahvistimen sovelluksesta riippuen ovat paino, fyysinen koko, tehontuottokyky, signaali-kohina -suhde, sekä lähtösignaalin säröttömyys.
Lepovirran mukainen luokittelu

Tehovahvistimet voidaan jakaa eri luokkiin piirin toimintaperiaatteen ja lepovirran mukaan.
A-luokka Vahvistimen transistori tai elektroniputki johtaa koko ajan, joten vahvistimen hyötysuhde on heikko, korkeintaan 25 %. Signaalin särö on kuitenkin pieni. A-luokan vahvistimia käytetään pääasiassa esivahvistimissa ja muissa pientehosovelluksissa, mutta myös joissakin varsinaisissa tehovahvistimissa. Huonon hyötysuhteensa vuoksi tehokkaat A-luokan tehovahvistimet kuitenkin vaativat epäkäytännöllisen järeää jäähdytystä. A-luokan kytkentöjä käytetään yleisesti pienissä putkivahvistimissa edelleen.
B-luokka Vahvistimessa on kaksi transistoria (tai elektroniputkea), joista toinen johtaa vain positiivisen ja toinen negatiivisen puolijakson ajan. Signaalin ollessa nolla kumpikaan ei johda. Vahvistimella esiintyykin signaalin nollakohdan tuntumassa ylimenosäröä, joka aiheutuu signaalin vaihtumisesta transistorilta tai putkelta toiselle. Hyötysuhde on korkeintaan 78,5 %
AB-luokka Kuten B-luokan vahvistin, mutta ylimenosäröä on pienennetty asettamalla transistorien toimintapiste niin, että pienellä signaalitasolla kumpikin transistori toimii A-luokassa ja signaalin kasvaessa toiminta on B-luokan mukaista. AB-luokka on ollut ylivoimaisesti yleisin vahvistinluokka 1970-luvun lopusta alkaen.
C-luokka Lähinnä radiotaajuuksilla toimivissa lähettimissä käytettävä vahvistintyyppi. Hyötysuhde on jopa 90 %, koska transistorit tai -putket toimivat lähestulkoon kytkimen tapaan. Signaalin särö on myös suuri, mutta käyttösovelluksissa sillä ei ole juurikaan merkitystä, sillä useimmiten C-luokan vahvistimen kuormana on viritetty resonanssipiiri, joka suodattaa harmoniset särökomponentit pois.
D-luokka Vahvistimen transistorit toimivat kytkimien tapaan, jolloin hyötysuhde on parhaimmillaan jopa 95 %. Transistoreja ohjataan useimmiten pulssinleveysmoduloidulla (PWM) signaalilla, jonka taajuus on moninkertainen verrattuna korkeimpaan vahvistettavaan taajuuteen. Tällöin modulointitaajuus on helppo suodattaa pois yksinkertaisella alipäästösuotimella ja vahvistimesta saatava signaali on periaatteessa samanlainen verrattuna sille syötettyyn analogiseen signaaliin. D-luokan merkittävimmät edut ovat keveys ja erittäin pieni lämmöntuotto. Kokonaisuudesta tulee huomattavan pieni ja tehokas. Aiemmin D-luokka on kärsinyt säröongelmista, mutta ominaisuuksia on saatu sittemmin parannettua.
Silta- ja sarjakytkentä

Tarvittaessa suurta tehoa yhteen kanavaan, voidaan stereovahvistimen kahden kanavan vahvistimet sillata tai kytkeä sarjaan. Tällöin stereovahvistimesta tulee monovahvistin, joka kykenee tuottamaan yhden kanavan tehoa suuremman tehon kuormaan.
Silta- ja sarjakytkentä > Siltakytkentä

Monissa stereopäätevahvistimissa eri kanavien vahvistimet voidaan kytkeä ns. siltakytkentään yhdeksi tehokkaaksi monofoniseksi vahvistimeksi. Kytkentä voidaan toteuttaa ohjaamalla kumpaakin kanavaa samalla monofonisella signaalilla ja kääntämällä toisen kanavan napaisuus. Siltakytkennässä vahvistimien maatasot on kytketty yhteen. Siltakytkennässä kuorma (kaiutin) kytketään vahvistimien lähtöjen väliin, jolloin kuormaan vaikuttava jännite on kaksinkertainen verrattuna yhden vahvistimen antamaan jännitteeseen.
Siltakytkennästä saatava teho riippuu kuorman impedanssista ja vahvistimen virranantokyvystä. Oletetaan esimerkin vuoksi, että käytettävissä on stereovahvistin, joka antaa 2 x 100 W tehon 2 x 8 Ω kuormaan. Tällöin kumpikin vahvistin antaa nimellistehollaan (Ohmin lain mukaisesti) 28,3 VRMS jännitteen omaan 8 Ω kaiuttimeensa ja kanavien yhteenlaskettu teho on 200 W. Jos vahvistimet sitä vastoin kytketään siltakytkentään, toinen kaiutin kytketään vahvistimen väliin ja toinen kaiutin jätetään pois käytöstä, kytkettyyn kaiuttimeen vaikuttaa 56,6 VRMS  jännite, eli kaksinkertainen jännite alkuperäiseen tilanteeseen verrattuna. Kaksinkertainen jännite aiheuttaa myös kaksinkertaisen virran ja koska teho on jännitteen ja virran tulo, tähän yhteen kaiuttimeen vaikuttaa nelinkertainen teho eli 400 W.Tämä sillä edellytyksellä, että vahvistin kykenee tuon kaksinkertaisen virran luovuttamaan ja kaiutin tämän tehon kestää. Esimerkkitapauksessa nämä ehdot toteutuvat, jos vahvistimelle luvattu pienin kaiuttimen impedanssi täydellä teholla on 4 Ω tai vähemmän ja kaiuttimen tehonkestoksi luvataan 400 W. Vahvistimen minimi-impedanssi on sillattaessa aina kaksinkertainen stereokytkentään verrattuna.
Siltakytkentä on tavanomainen tapauksissa, joissa käyttöjännite on rajoitettu, kuten esimerkiksi autovahvistimissa. Normaalikytkennässä 12 V jännitteestä saadaan korkeintaan 4,24 VRMS sinimuotoinen jännite, mikä antaa 4 Ω kuormaan vain 4,5 W tehon. Siltakytkennällä saadaan 18 W. Tätä suurempiin tehoihin autovahvistimessa pitää olla hakkurikytketty virtalähde.
Silta- ja sarjakytkentä > Rinnankytketty pääteaste

Harvinaisempi kytkentä mahdollistaa stereovahvistimen kytkennän kahdeksi sarjassa toimivaksi monovahvistimeksi. Myös tämä kytkentä mahdollistaa tehon kasvattamisen. Sarjakytkennässä 2 x 100 W stereopääte (2 x 8 ohmia) kykenee antamaan 400 W tehon yhteen 8 ohmin monokuormaan, jos vahvistimille luvattu minimi-impedanssi stereokäytössä on 4 Ω tai alle. Sarjaankytkentä eroaa siltakytkennästä siten, että toisen kanavan vaiheenkääntöä ei tarvita vaan vahvistimet kytketään kirjaimellisesti sarjaan. Tämä on mahdollista vain silloin, kun vahvistimet on galvaanisesti erotettu toisistaan niin, että niiden maat eivät ole yhteydessä.
Raudalu

| Raudalu |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Nõmme
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  1,80 km²
Väkiluku (1.1.2018):  742
 – Väestötiheys:  412,2 as./km²
Infobox OKVirheellinen NIMI-arvo: 
Raudalu on asuinalue (vir. asum) Nõmmen kaupunginosassa Tallinnassa. Sen pinta-ala on 180 hehtaaria ja väkiluku 742 henkeä (1.1.2018). Vuoden 2014 alussa asuinalueen väestöstä 54 prosenttia oli virolaisia.
Aiheesta muualla

Kuvia tai muita tiedostoja aiheesta Raudalu Wikimedia Commonsissa
Rauch

| Rauch |
| --- | --- |

Yritysmuoto:  Osakeyhtiö
Perustettu:  1919
Kotipaikka:  Rankweil, Itävalta
Toiminta-alue:  Eurooppa
Tuotteet:  Mehut, jääteet
Liikevaihto:  803 miljoonaa (2012)
Henkilöstö:  1300
Emoyhtiö:  Rauch
Omistaja:  Rauch
Kotisivu:  www.rauch.cc
Infobox OKVirheellinen NIMI-arvo: 
Rauch-tuotteita itävaltalaisessa myymälässä.
Rauch on itävaltalainen mehuja sekä jääteetä valmistava yritys. Rauchin perusti Frank Josef Rauch vuonna 1919 ja se on vieläkin alkuaikojen tyyliin perheyritys. Suomessa Rauchia myy ja markkinoi Mixtec Oy. Nykypäivänä Rauch on tullut tunnetuksi sen omista hiihdon maailmanmestaruuskilpailujen sponsoroinneista.
Rauchin liikevaihto oli vuonna 2012 803 miljoonaa euroa, jonka myötä se on Itävallan suurin mehujen ja teejuomien valmistaja. Rauch on nykypäivänä erittäin suuressa suosiossa, sillä sen tuotteita myydään tällä hetkellä jo 45 eri maassa.
Aiheesta muualla

Kuvia tai muita tiedostoja aiheesta Rauch Wikimedia Commonsissa
Rjazanin rykmentin kirkko

Rjazanin rykmentin kirkko oli Haminassa sijainnut ortodoksinen kirkko, joka rakennettiin 1740-luvulla Haminan siirryttyä Turun rauhassa Venäjälle. Kaupungin valtauksen ja sitä seuranneiden muuttoliikkeiden seurauksena kaupungin valtauskonnoksi oli noussut ortodoksisuus, minkä myötä alueelle rakennettiin uusia kirkkoja. Rjazanin rykmentin kirkko rakennettiin ensisijaisesti Rjazanin rykmentin käyttöön, mutta se palveli varuskunnan lisäksi myös siviiliväestöä.
Kirkko oli yksinkertaisen suorakaiteen muotoinen puukirkko, jonka julkisivu oli arkeologisten tutkimusten perusteella maalattu luultavasti punamullalla. Se sijaitsi rantaportin lähellä olevan makasiinin ja Isoympyräkadun välisellä aukiolla, joka tunnettiin 1900-2000-luvuilla Rykmenttikenttänä.
Kirkon eteisosassa ja lounaispuolella sijaitsi pieni ortodoksinen hautausmaa, johon kuului ainakin 35 hautaa. Näistä vanhimmat sijaitsivat kirkon eteisen lattian alla. Arkeologisissa tutkimuksissa on selvinnyt, että haudoista neljä kuului aikuisille ja loput 31 alle kuusivuotiaille lapsille.
Kirkko paloi vuonna 1821, eikä sitä rakennettu uudestaan. Kirkon käytössä ollut tontti pysyi rakentamattomana 1900-luvun alkuun saakka.
Pieni-Jouhteno

| Pieni-Jouhteno |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  62°58′33″N, 25°49′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskuoja:  oja Iso-Jouhtenoon 
Järvinumero:  14.425.1.004
Mittaustietoja
Pinnankorkeus:  113,7 m  
Pituus:  220 m  
Leveys:  130 m  
Rantaviiva:  0,727 km  
Pinta-ala:  1,472 ha  
Saaria:  1 
 fiPieni-Jouhteno 
Pieni-Jouhteno  on Keski-Suomessa Viitasaarella  Ilmolahden lähellä sijaitseva lampi.
Maantietoa

Lampi on 220 metriä pitkä, 130 metriä leveä, ja sen pinta-ala on 1,5 hehtaaria. Lammella on kartan mukaan yksi saari.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Iso-Jouhtenon valuma-alueeseen (14.425) se kuuluu. Lammen vedenpinnan korkeus on 113,7 metriä mpy.
Rabbe Grönblom

Rabbe Anders Grönblom (3. toukokuuta 1950 Helsinki – 29. kesäkuuta 2015) oli suomalainen yrittäjä, Kotipizza-ketjun perustaja, Yhdistyneen kuningaskunnan kunniakonsuli ja kauppaneuvos. Myöhemmin Grönblom luopui Kotipizzasta myytyään kaikki osakkeet ja keskittyi Omenahotelli-hotelliketjuun. Rabbe Grönblom omisti RGI-yhtiön.
Ura

Grönblom varttui Vaasassa, jonne perhe muutti 1954 lääkäri-isän viran perässä. Liikemiesuransa Grönblom aloitti jo neljävuotiaana myymällä kukkia torilla. Ravintolauransa hän aloitti 17-vuotiaana keittiöpoikana laivalla. Kiinnostus ravintola-alaan jäi, ja ylioppilaaksi valmistumisen jälkeen Grönblom hakeutui Haaga-instituuttiin työnjohto- ja liikkeenjohtolinjalle.
Vuonna 1976 Grönblom perusti ensimmäisen pizzerian O sole mio, josta hän kehitteli Pizzeria N:o 1 -ketjun. Tämä ketju laajeni yli 200 henkeä työllistäväksi ja 19 ravintolaa käsittäväksi kokonaisuudeksi. Vuonna 1986 hän myi koko ketjun Elannolle. Vuonna 1986 hän perusti franchise-pohjalla toimivan Suomen suurimmaksi kasvaneen pizzaketjun Kotipizzan.
2000-luvun alussa matkustajaliikenne uhkasi loppua Merenkurkussa Vaasa–Uumaja-väliltä. Tämän huomattuaan Grönblom aloitti uran laivanvarustajana RG Line Oy Ab -yhtiön kautta. Matkustajaliikenne alkoi toukokuussa 2001 Silja Lineltä ostetulla Fennia-aluksella. Seuraavana vuonna Grönblom ulosliputti aluksensa Casino Expressin Ruotsiin.
Hotelliliiketoiminnan Grönblom aloitti avaamalla Tampereelle vuonna 2003 Suomen ensimmäisen itsepalveluhotellin. Ilman vastaanottohenkilökuntaa toimivia Omenahotelleja on myös Helsingissä, Jyväskylässä, Turussa, Oulussa ja Vaasassa. Grönblom on toiminut myös Nokian renkaat Oyj:n hallituksessa, ja hän oli Rax Ravintolat Oy:n hallituksen puheenjohtaja.
Elokuussa 2011 Grönblom myi kolme neljäsosaa Kotipizzan osakkeistaan suomalaiselle pääomasijoittaja Sentica Partnersille. Syyskuussa 2014 Grönblom myi loputkin pizzaketjusta.
Yksityiselämä

Rabbe Grönblom asui vaimonsa kanssa Vaasassa. Pariskunnalla oli huvila Sri Lankassa.
Grönblomin omaisuus oli vuoden 2004 verotuksessa 3 741 250 euroa.
Elokuussa 2012 kerrottiin Grönblomin sairastuneen haimasyöpään, josta hän kuitenkin toipui leikkaushoidon avulla. Hoidot uusittiin vuonna 2014.
Grönblom menehtyi pitkän sairastelun jälkeen 65-vuotiaana 29. kesäkuuta 2015.
Tunnustukset

Vuonna 2004 Suomen Liikemies-Yhdistys ja Talouselämä-lehti valitsivat Grönblomin vuoden liikemieheksi. Vuonna 2005 Grönblom sai kauppaneuvoksen arvonimen.
Aiheesta muualla

Rabbe Grönblomin muistokirjoitus Helsingin Sanomissa
Parilliset ja parittomat funktiot

Matematiikassa parilliset ja parittomat funktiot ovat funktioita, jotka toteuttavat tietyt symmetrian ehdot. Ne ovat tärkeitä monilla matemaattisen analyysin aloilla, erityisesti potenssisarjojen ja Fourier'n sarjojen teoriassa. Parilliset ja parittomat funktiot ovat saaneet nimensä potenssifunktioiden eksponentin parillisuuden perusteella: potenssifunktio f(x) = xn on parillinen, jos n on parillinen, ja pariton, jos n on pariton. Useimmat funktiot eivät ole parillisia tai parittomia.
Parilliset funktiot

Olkoon  f funktio, joka saa reaalilukuarvoja. Silloin  f on parillinen, jos funktio saa saman arvon luvulla  x ja sen vastaluvulla  -x:
Tämän vuoksi parillisen funktion kuvaaja on peilikuva-symmetrinen y-akselin suhteen eli yhtä kaukana y-akselista olevissa kohdissa funktio saa saman arvon.
Parilliset funktiot > Esimerkkejä

Potenssifunktiot, joilla on parillinen aste, ovat parillisia funktioita. Näitä ovat muun muassa  x^{0} (kun  x\neq 0) ,  x^{2},x^{4},x^{6},... jne. Jos esimerkiksi  f(x)=x^{2}, voi tämän perustella kertolaskun ominaisuuksilla:
Erikoisfunktioissa on joitakin parillisia funktioita. Jos merkitään itseisarvofunktiota  f(x)=|x|, voi parillisuuden perustella itseisarvon määritelmän avulla:
Trigonometriassa kosinin arvo on yksikköympyrän määritelmän mukaan sama sekä positiivisella että negatiivisella kulmalla. Tällöin voidaan merkitä:
Muita parillisia funktioita ovat muun muassa hyperbolinen kosini  \cosh x ja vakiofunktio.
Parittomat funktiot

Olkoon  f reaalinen funktio. Silloin  f on pariton, jos seuraava yhtälö pätee kaikille funktion  f määrittelyjoukon alkioille  x:
tai
Geometrisesti parittoman funktion kuvaaja on piste-symmetrinen origon suhteen eli yhtä kaukana origosta olevissa pisteissä funktio saa arvoikseen vastaluvut.
Parittomat funktiot > Esimerkkejä

Potenssifunktiot, joilla on pariton aste, ovat parittomia funktioita. Näitä ovat muun muassa  x,x^{3},x^{5},... jne. Jos esimerkiksi  f(x)=x^{3}, voi tämän perustella kertolaskun ominaisuuksilla:
Trigonometriassa sinin arvot ovat yksikköympyrän määritelmän mukaan vastaluvut positiivisella ja negatiivisella kulmalla. Tällöin voidaan merkitä:
Muita parittomia funktioita ovat muun muassa etumerkkifunktio, tangentti  \tan x, hyperbolinen sini  \sinh x ja virhefunktio  {\mbox{erf}}\ x.
Ominaisuuksia

Parillinen tai pariton funktio ei ole välttämättä derivoituva tai jatkuva. Parillinen funktio ei ole monotoninen paitsi vakiofunktio. Ainoa funktio, joka on sekä parillinen että pariton, on vakiofunktio, joka antaa aina arvoksi 0. (Siis  f(x)=0 kaikilla  x.) Pariton funktio sitä vastoin voi olla monotoninen.